Midt-Norge Bandyregion

Midt-Norge Bandyregion (stiftet 15. april 1993 som Sør-Trøndelag Bandykrets) administrerer Norges Bandyforbunds aktivitet i fylkene Møre og Romsdal, Trøndelag. Før 1993 var innebandy i Trondheim uorganisert. Første offisielle kamp i daværende Sør-Trøndelag Bandykrets ble spilt 5. september 1993. Av Norges Bandyforbund sine idretter er det innebandy som er den klart største i Midt-Norge. Landhockey og bandy er dog også representert med enkeltklubber i Midt-Norge.
Flere spillere fra MNBR har blitt tatt ut til ulike norske landslag i innebandy, og flere klubber har i løpet av de seneste sesongen spilt i Eliteserien for kvinner og menn. Midt-Norge Bandyregion hadde ved utgangen av 2014 55 medlemsklubber med tilsammen 3000 medlemmer, og er med dette blant landets største regioner underlagt Norges Bandyforbund. Den kraftige veksten på slutten av 2000-tallet har medført at det nå er to heltidsansatte ved MNBR sitt kontor i Trondheim. Jim Løvås har vært styreleder de siste årene. Åsmund Sjøberg har vært ansatt som daglig leder siden 2009, mens Martin Denstedt er utviklingskonsulent i regionen.
Man har seriespill i innebandy for ungdomslag og seniorlag. Disse er inndelt i flere divisjoner på ulike alderstrinn og nivåer. Videre arrangerer man månedelig minirunder Arkivert 26. oktober 2013 hos Wayback Machine. med innebandy for de yngste utøverne. Spillere mellom 5 og 11 år deltar på denne kampaktiviteten. Lagene for 12åringer spiller på en egne turneringer som kalles Weekend League. Fra man er 13 år spiller man i ordinært seriespill. Det er verdt å merke seg at disse lagene er inndelt i divisjoner etter andre parametere enn bare alder. Man tar også med ferdighetsnivå og innebandyerfaring når man deler lagene inn i ulike divisjoner. Det er også opprettet en egne lavterskelserier for voksne, kalt Løkkebandy Arkivert 2. mars 2013 hos Wayback Machine.. Her deltok 18 lag sesongen 2014/15. Man har en lignende aktivitet for damelag som kalles Sunday League Arkivert 24. februar 2015 hos Wayback Machine..
Idretter tilknyttet Midt-Norge Bandyregion: Innebandy, El-innebandy, Landhockey og Bandy.


== Aktivitet i Sør-Trøndelag ==
Av de tre fylkene i Midt-Norge er det i Sør-Trøndelag det er klart størst aktivitet og flest medlemsklubber (40 klubber). 4 seniorserier i ordinært seriespill, og flere divisjoner i det aldersbestemte seriespillet. Videre er det flere lavterskeltilbud for voksne, og over 50 barnelag som deltar på månedlige minirunde-turneringer. Det er også bandylag og landhockeylag i fylket, og flere el-innebandyklubber.


== Aktivitet i Nord-Trøndelag ==
I Nord-Trøndelag er innebandy i ferd med å bli en idrett som stadig flere idrettslag tilbyr til sine medlemmer. Hovedsakelig er dette aktivitetstilbud som er innrettet mot idrettslagenes yngste medlemmer. Foreløpig deltar ingen av klubbene med lag i ordinært seriespill, men flere idrettslag deltar på minirundene for de yngste.


== Aktivitet i Møre og Romsdal ==
I Møre og Romsdal er det en lokal innebandydivisjon for seniorlag, og 5 el-innebandyklubber.


== Sluttspill ==
Siden sesongen 2011/12 har man arrangert et sluttspill Arkivert 26. oktober 2013 hos Wayback Machine. i april for de beste innebandylagene i Midt-Norge. Sluttplasseringen på tabellen i seriespillet avgjør hvilke lag som kommer til sluttspillfinalen i de ulike klassene. Det arrangeres sluttspillfinaler kun i seniorklassene. Samme helg arrangeres det en turnering for alle aldersbestemte lag i regionen som en avslutning på sesongen.


== Klubber tilknyttet MNBR ==
Øya Innebandyklubb
Sportsklubben Freidig
Nidaros Innebandyklubb
Nidelv Idrettslag
NTNUI
NTNUI Bandy
Klæbu IBK Arkivert 15. september 2013 hos Wayback Machine.
Nyborg IL
Sjetne IL
Lånke IL
Volda IBK
Surnadal IL
Tiller IBK Arkivert 15. august 2020 hos Wayback Machine.
Byneset IL
Utleira IL
Flere klubber... Arkivert 24. februar 2015 hos Wayback Machine.Kilde: MNBR.no Arkivert 26. oktober 2013 hos Wayback Machine.


== Eksterne lenker ==
Offisielt nettsted 
Norges Bandyforbund
Utviklingsavdelingen i Norges Bandyforbund